CELEX: 
Language: hr
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima u pogledu određenih izuzeća za olovo i spojeve olova u komponentama

EUROPSKA
                            KOMISIJA
                                                      Bruxelles, 17.12.2019.
                                                      C(2019) 9121 final
                    DELEGIRANA DIREKTIVA KOMISIJE (EU) .../…
                                        оd 17.12.2019.
   o izmjeni Priloga II. Direktivi 2000/53/EZ Europskog parlamenta i Vijeća o otpadnim
       vozilima u pogledu određenih izuzeća za olovo i spojeve olova u komponentama
                                    (Tekst značajan za EGP)
HR                                                                                     HR
 ---pagebreak---                                                 OBRAZLOŽENJE
   KONTEKST DELEGIRANOG AKTA
   Ovom Delegiranom direktivom Komisije izmjenjuje se, u svrhu prilagodbe tehničkom i
   znanstvenom napretku, Prilog II. Direktivi 2000/53/EZ Europskog parlamenta i Vijeća o
   otpadnim vozilima1 u pogledu četiriju izuzeća za posebne primjene koje sadržavaju olovo.
   Nacrt delegiranog akta rezultat je postupka u okviru Direktive o otpadnim vozilima za
   izmjenu Priloga II. u skladu s tehničkim i znanstvenim napretkom prema postupku utvrđenom
   u članku 4. stavku 2. točki (b) Direktive o otpadnim vozilima i u članku 1. stavku 1. Direktive
   (EU) 2018/849 o izmjeni direktiva 2000/53/EZ o otpadnim vozilima, 2006/66/EZ o
   baterijama i akumulatorima i o otpadnim baterijama i akumulatorima te 2012/19/EU o
   otpadnoj električnoj i elektroničkoj opremi2.
   Direktivom o otpadnim vozilima ograničava se uporaba određenih opasnih tvari u
   materijalima i komponentama vozila stavljenih na tržište nakon 1. srpnja 2003., kako je
   predviđeno u njezinu članku 4. stavku 2. točki (a). Trenutačno vozila i dijelovi za vozila koji
   se stavljaju na tržište Unije ne smiju sadržavati olovo, živu, kadmij ni šesterovalentni krom3.
   U Prilogu II. Direktivi o otpadnim vozilima popisani su materijali i komponente vozila za
   posebne primjene koje su izuzete iz ograničenja tvari iz članka 4. stavka 2.
   Člankom 4. stavkom 2. točkom (b) propisuje se da se Prilog II. redovito izmjenjuje u skladu s
   tehničkim i znanstvenim napretkom. Usto, člankom 1. Direktive (EU) 2018/849, kojim se
   mijenja članak 4. stavak 2. točka (b) Direktive o otpadnim vozilima, propisuje se da se te
   izmjene Priloga II. provode delegiranim aktima.
   SAVJETOVANJA PRIJE DONOŠENJA AKTA
   Trenutačnim izuzećima 8.(e), 8.(f)(b), 8.(g) i 8.(j) u Prilogu II. dopuštena je uporaba olova u
   lemu. U Prilogu II. Direktivi o otpadnim vozilima4 propisuje se da se izuzeća 8.(e), 8.(f)(b) i
   8.(g) preispitaju 2019., a izuzeće 8.(j) preispitano je s obzirom na najnovije informacije o
   tehničkim poteškoćama u tom području.
   Kako bi ocijenila ta izuzeća, Komisija je pokrenula studiju za provođenje potrebne tehničke i
   znanstvene procjene5, uključujući osmotjedno otvoreno internetsko savjetovanje s dionicima.
   Za izuzeće 8.(e) procijenjen je napredak postignut na razini komponenata i materijala od
   zadnje revizije 2015./2016. (7. izmjena Priloga II.), posebno je li zamjena ili eliminacija olova
   još uvijek tehnički i znanstveno neizvediva za pričvršćivanje malih pločica. Usto, ispitivana
   su dostupna bezolovna rješenja kako bi se utvrdilo mogu li biti ili jesu li već prikladna za
   primjene u automobilskoj industriji, i u kojoj mjeri. Informacije koje su dostavili dionici
   upućuju na to da je uporaba olova još uvijek neizbježna. Predloženo je preispitivanje u 2024.
   Za izuzeće 8.(f)(b) procjena je pokazala da su sustavi igličnih konektora bez olova sve više
   dostupni. Međutim, budući da je potrebno dodatno vrijeme kako bi automobilska industrija
   mogla odgovarati za sigurnost svojih proizvoda, izuzeće će vrijediti do 31. prosinca 2023.
   1
           SL L 269, 21.10.2000., str. 34.
   2
           SL L 150, 14.6.2018., str. 93.
   3
        Vidjeti članak 4. stavak 2. točku (a) Direktive o otpadnim vozilima.
   4
           Direktiva Komisije (EU) 2017/2096 o izmjeni Priloga II. Direktivi 2000/53/EZ Europskog parlamenta i
           Vijeća o otpadnim vozilima, SL L 299, 16.11.2017., str. 24.
   5
           http://ec.europa.eu/environment/waste/elv/events_en.htm.
HR                                                          1                                                  HR
 ---pagebreak---    Izuzeće 8.(g) relevantno je za sve automobilske modele koji se osmišljavaju, proizvode i
   trenutačno su na tržištu. Neki primjeri primjena u vozilima su elektronički sustav za nadzor
   stabilnosti, napredni sustav kočenja u slučaju opasnosti, kontrola udaljenosti, sustav za
   upozoravanje o napuštanju prometne trake, sustavi frontalne projekcije, zaštita pješaka,
   automobili s pogonom na vodik i hibridni automobili, automobilski radiouređaji, vizualni
   sustavi, navigacija. U izvješću je ocijenjeno i može li se novi tekst izuzeća 15(a) iz Priloga III.
   Direktivi 2011/65/EU o ograničenju uporabe određenih opasnih tvari u električnoj i
   elektroničkoj opremi6 (Direktiva RoHS) donijeti za izuzeće 8.(g). Međutim, potrebno je
   prijelazno razdoblje za prilagodbu flip chipa na olovnom okviru. Stoga će od 1. listopada
   2022. biti uveden novi tekst kojim se odobrava izuzeće s užim područjem primjene, u skladu s
   tekstom izuzeća 15 iz Priloga III. Direktivi RoHS. Dotad je postojeće izuzeće valjano.
   Predloženo je preispitivanje u 2024.
   Za izuzeće 8.(j) postoje bezolovna rješenja. Iako se ne može isključiti mogućnost zamjene
   olova, rezultati ispitivanja još su nezadovoljavajući za neke primjene. Stoga, u skladu s
   politikama i pravnom stečevinom EU-a postojeće izuzeće 8.(j) istječe 31. prosinca 2019., a
   novo izuzeće 8.(k) s užim područjem primjene primjenjivat će se do 31. prosinca 2023.
   Objavljeno je završno izvješće s procjenom izuzeća7.
   Komisija se na sastanku stručnjaka 8. ožujka 2019. savjetovala sa stručnom skupinom država
   članica za delegirane akte uspostavljenom na temelju Direktive o otpadnim vozilima.
   Razgovaralo se o poteškoćama u evaluaciji, posebno za izuzeće 8.(j), i prikupljena su
   stajališta država članica. Komisija se 3. rujna 2019. ponovno savjetovala sa stručnom
   skupinom država članica za delegirane akte uspostavljenom na temelju Direktive o otpadnim
   vozilima i prikupljena su stajališta država članica.
   Vijeće i Europski parlament obaviješteni su o nacrtu delegiranog akta.
   PRAVNI ELEMENTI DELEGIRANOG AKTA
   Delegiranom direktivom odobrava se izuzeće od ograničenja iz članka 4. stavka 1. za uporabu
   olova u posebnim primjenama, koje treba uvrstiti u Prilog II. Direktivi 2000/53/EZ.
   Kako je propisano Direktivom (EU) 2018/849 te posebno u skladu sa zahtjevima iz njezina
   članka 1. stavka 1. točke (b), instrument je delegirana direktiva.
   Na temelju prikupljenih informacija Komisija predlaže sljedeće:
   za izuzeće 8.(e) uporaba olova i dalje je neizbježna pa će uporaba olova biti produljena te je
   predložen datum preispitivanja u 2024.;
   za izuzeće 8.(g) uporaba olova i dalje je neizbježna pa će uporaba olova biti produljena.
   Međutim, predlaže se da se trenutačni tekst zadrži do 30. rujna 2022. kako bi se
   automobilskoj industriji omogućio prelazak na promjene u području primjene te se predlaže
   novo izuzeće s užim područjem primjene od 1. listopada 2022. s datumom preispitivanja u
   2024.;
   za izuzeće 8.(f)(b) uporaba olova može se izbjeći pa se predlaže ukidanje izuzeća za uporabu
   olova;
   izuzećem 8.(j) izuzima se uporaba olova u lemu za lemljenje laminiranog stakla za tip vozila
   homologiran prije 1. siječnja 2020. i rezervne dijelove za ta vozila. Za izuzeće 8.(j) uporaba
   olova može se izbjeći. Međutim, nije sigurno da u ovom trenutku postoje prikladne
   6
            SL L 174, 1.7.2011., str. 88.
   7
            https://ec.europa.eu/environment/waste/elv/events_en.htm
HR                                                        2                                            HR
 ---pagebreak---    alternative uporabi olova za neke primjene. Stoga je primjereno suziti područje primjene tog
   izuzeća, uz ograničenu daljnju primjenu, kako slijedi:
   8.(k) Lemljenje grijaćih elemenata sa strujom jakosti od 0,5 A ili više po lemnom spoju na
   jednostruke ploče laminiranog stakla debljine stijenke od najviše 2,1 mm. Izuzeće ne
   obuhvaća lemljenje na kontakte ugrađene u intermedijarni polimer za tip vozila homologiran
   prije 1. siječnja 2024. i rezervne dijelove za ta vozila.
   U skladu s načelom proporcionalnosti, ova mjera ne prelazi ono što je potrebno za
   ostvarivanje njezina cilja.
   Prijedlog ne utječe na proračun EU-a.
HR                                                   3                                          HR
 ---pagebreak---                         DELEGIRANA DIREKTIVA KOMISIJE (EU) .../…
                                              оd 17.12.2019.
     o izmjeni Priloga II. Direktivi 2000/53/EZ Europskog parlamenta i Vijeća o otpadnim
         vozilima u pogledu određenih izuzeća za olovo i spojeve olova u komponentama
                                          (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o
   otpadnim vozilima8, a posebno njezin članak 4. stavak 2. točku (b),
   budući da:
   (1)     u skladu s člankom 4. stavkom 2. točkom (a) Direktive 2000/53/EZ države članice
           moraju zabraniti uporabu olova, žive, kadmija i šesterovalentnog kroma u materijalima
           i komponentama vozila stavljenih na tržište nakon 1. srpnja 2003.
   (2)     U Prilogu II. Direktivi 2000/53/EZ navode se materijali i komponente izuzeti iz
           zabrane u skladu s člankom 4. stavkom 2. točkom (a) te direktive. U skladu s
           Prilogom II. izuzeća 8.(e), 8.(f)(b) i 8.(g) moraju se preispitati 2019. Izuzeće 8.(j)
           također se mora preispitati s obzirom na najnovije informacije o tehničkom i
           znanstvenom napretku.
   (3)     Na temelju procjene izuzeća 8.(e) i 8.(g) s obzirom na te informacije zaključeno je da
           trenutačno ne postoje prikladne alternative uporabi olova za materijale i komponente
           obuhvaćene tim izuzećima. Stoga bi trebalo utvrditi datum novog preispitivanja tih
           izuzeća. Međutim, izuzeće 8.(g) trebalo bi dodatno precizirati kako bi područje
           primjene bilo uže. Kako bi se automobilskoj industriji omogućila prilagodba tim
           promjenama, trenutačno područje primjene izuzeća 8.(g) trebalo bi i dalje vrijediti za
           tip vozila homologiran prije 1. listopada 2022., a uže područje primjene tog izuzeća
           trebalo bi se primjenjivati na tip vozila homologiran od tog datuma.
   (4)     Na temelju procjene izuzeća 8.(f)(b) zaključeno je da ne bi trebalo produljiti uporabu
           olova u primjenama obuhvaćenima tim izuzećem jer postoje alternative uporabi olova
           u tim primjenama.
   (5)     Na temelju procjene izuzeća 8.(j), kojim se izuzima uporaba olova u lemu za lemljenje
           laminiranog stakla, zaključeno je da za neke primjene postoje alternative uporabi
           olova u lemu za lemljenje laminiranog stakla. Međutim, za neke staklene ploče i
           primjene nije sigurno da u ovom trenutku postoje prikladne alternative uporabi olova.
           Stoga je primjereno za te staklene ploče i primjene utvrditi novo izuzeće 8.(k) sa
           strožim ograničenjem.
   (6)     Izuzeće 8.(j) primjenjuje se samo na tip vozila homologiran prije 1. siječnja 2020.
           Kako bi se osiguralo da uporaba olova i dalje bude izuzeta za one staklene ploče i
           primjene za koje nije sigurno da u ovom trenutku postoje prikladne alternative uporabi
   8
          SL L 269, 21.10.2000., str. 34.
HR                                                   4                                            HR
 ---pagebreak---            olova, potrebno je da se novo izuzeće 8.(k) što prije počne primjenjivati. Zbog toga bi
           ova Direktiva trebala hitno stupiti na snagu.
   (7)     Direktivu 2000/53/EZ trebalo bi stoga na odgovarajući način izmijeniti,
   DONIJELA JE OVU DIREKTIVU:
                                               Članak 1.
   Prilog II. Direktivi 2000/53/EZ mijenja se kako je utvrđeno u Prilogu ovoj Direktivi.
                                               Članak 2.
   1.        Države članice donose i objavljuju zakone i druge propise potrebne za usklađivanje s
             ovom Direktivom najkasnije do (xxx mjesec dana nakon objave). One Komisiji
             odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se na
   nju upućuje prilikom njihove službene objave. Države članice određuju načine tog
   upućivanja.
   2.        Države članice Komisiji dostavljaju tekst glavnih odredaba nacionalnog prava koje
             donesu u području na koje se odnosi ova Direktiva.
                                               Članak 3.
   Ova Direktiva stupa na snagu sljedećeg dana od dana objave u Službenom listu Europske
   unije.
                                               Članak 4.
   Ova je Direktiva upućena državama članicama.
   Sastavljeno u Bruxellesu 17.12.2019.
                                                 Za Komisiju
                                                 Predsjednik/Predsjednica
                                                 Ursula VON DER LEYEN
HR                                                  5                                              HR
 ---documentbreak---                             EUROPSKA
                            KOMISIJA
                                                     Bruxelles, 17.12.2019.
                                                     C(2019) 9121 final
                                                     ANNEX
                                          PRILOG
                                Delegiranoj direktivi Komisije
   o izmjeni Priloga II. Direktivi 2000/53/EZ Europskog parlamenta i Vijeća o otpadnim
       vozilima u pogledu određenih izuzeća za olovo i spojeve olova u komponentama
HR                                                                                     HR
 ---pagebreak---                                                PRILOG
   Prilog II. Direktivi 2000/53/EZ mijenja se kako slijedi:
   1.     unos 8.(e) zamjenjuje se sljedećim:
   „8.(e) Olovo u lemu s visokim talištem (tj.                  (2)          X”;
   legure na bazi olova s masenim udjelom
   olova od 85 % ili više)
   2.       unos 8.(f)(b) zamjenjuje se sljedećim:
   „8.(f)(b) Olovo u sustavima igličnih              Tip vozila              X”;
   konektora osim spojnog dijela konektora           homologiran prije
   ožičenja vozila                                   1. siječnja 2024. i
                                                     rezervni dijelovi za
                                                     ta vozila
   3.       unos 8.(g) zamjenjuje se sljedećim:
   „8.(g)(i) Olovo u lemu za stvaranje održivog      Tip vozila              X
   električnog kontakta između poluvodičke           homologiran prije
   pločice i nosača u integriranom krugu flip        1. listopada 2022. i
   chip sklopova                                     rezervni dijelovi za
                                                     ta vozila
   8.(g)(ii) Olovo u lemu za stvaranje održivog                 (2)          X”;
   električnog kontakta između poluvodičke           Vrijedi za tip vozila
   pločice i nosača u integriranom krugu flip        homologiran od
   chip sklopova ako električni kontakt              1. listopada 2022. i
   uključuje bilo koju od sljedećih komponenti:      rezervne dijelove za
   (i)    poluvodički tehnološki čvor veličine       ta vozila
          90 nm ili veći,
   (ii) jednu pločicu od 300 mm2 ili veću u
          bilo kojem poluvodičkom tehnološkom
          čvoru,
   (iii) paketirane sklopove pločica s
          pločicama od 300 mm2 ili većima ili sa
          silicijskim umecima od 300 mm2 ili
          većima
   4.       umeće se sljedeći unos 8.(k):
   „8.(k) Lemljenje grijaćih elemenata sa            Tip             vozila X(4)”.
   strujom jakosti od 0,5 A ili više po lemnom       homologiran       prije
   spoju na jednostruke ploče laminiranog stakla     1. siječnja 2024. i
   debljine stijenke od najviše 2,1 mm. Izuzeće      rezervni dijelovi za
   ne obuhvaća lemljenje na kontakte ugrađene        ta vozila
   u intermedijarni polimer
HR                                                 1                               HR